sasicodes/solvari-1 huggingface dataset:
எந்த சட்டத்தின் கீழும் அல்லது சட்டத்தின்படியும் குழந்தைப் பாதுகாப்புக்காக வழங்கப்பட்டுள்ள பாதுகாப்பு அம்சங்களை ஆய்வு செய்தல் மற்றும் பரிசீலித்தல்.
அவற்றைத் திறம்பட நடைமுறைப்படுத்துவதற்கான வழிமுறைகளைப் பரிந்துரைத்தல் அந்தப் பாதுகாப்பு நடவடிக்கைகளை செயல்படுத்துதல் தொடர்பான அறிக்கைகளை மத்திய அரசுக்கு அளித்தல்.
வி.எய்ட்ஸ் சட்ட விரோத நடவடிக்கைகளில் ஈடுபடுத்தப்படுதல் துன்புறுத்தப்படுதல் சித்ரவதை மற்றும் சுரண்டல் பாலுணர்வைத் தூண்டும் நடவடிக்கைகள் மற்றும் விபச்சாரம் ஆகியவற்றால் பாதிக்கப்பட்டுத் தங்கள் உரிமைகளை அனுபவிப்பதற்கு முட்டுக்கட்டையாக உள்ள அனைத்து அம்சங்களையும் ஆய்வு செய்து உரிய நிவாரண நடவடிக்கைகளைப் பரிந்துரைக்கும்.
துயரத்தில் வாழும் குழந்தைகள் அவமானப்படுத்தப்பட்ட குழந்தைகள் குடும்ப ஆதரவு இல்லாமல் புறக்கணிக்கப்பட்ட குழந்தைகள் மற்றும் சிறைக் கைதிகளின் குழந்தைகள் தொடர்பான விஷயங்களை ஆய்வு செய்து உரிய நிவாரண நடவடிக்கைகளைப் பரிந்துரைத்தல்.
சமூகத்தின் பல்வேறு தரப்பினரிடையே குழந்தை உரிமைகள் குறித்த விழிப்புணர்வு குறித்த விஷய ஞானத்தைப் பரப்புதல் மற்றும் இந்த உரிமைகளைப் பாதுகாப்பதற்கு தற்போது நடைமுறையிலுள்ள வழிமுறைகள் குறித்த விழிப்புணர்வைப் பரப்புதல்.
சிறுவர் சீர்திருத்த இல்லங்கள் அல்லது மத்திய அரசு அல்லது மாநில அரசுகள் அல்லது வேறு எந்த அரசு அமைப்புகளாலும் நடத்தப்படும் சிறுவர் சீர்திருத்த இல்லங்கள் அல்லது குழந்தைகளுக்கான பராமரிப்பு பாதுகாப்பு இல்லங்களை ஆய்வு செய்தல் அல்லது அதற்கான காரணங்களை ஆய்வு செய்தல் மற்றும் சீர்திருத்தம் அல்லது பாதுகாப்பு நோக்கங்களுக்காக குழந்தைகள் காவலில் வைக்கப்பட்டுள்ள சமூக நல அமைப்புகளால் நடத்தப்படும் நிறுவனங்கள் உள்ளிட்டவற்றையும் ஆய்வு செய்தல்.
குழந்தைகளின் இன்னல்களைத் தடுப்பதற்கான மற்றும் பாதிக்கப்பட்ட குழந்தைகளுக்கு நிவாரண உதவி வழங்குவதற்கான அரசின் கொள்கை முடிவுகள் வழிகாட்டி நெறிகள் அல்லது ஆணைகளைச் செயல்படுத்தாத நிலை.
உடன்படிக்கைகள் மற்றும் சர்வதேச அளவிலான மற்ற நடைமுறைகளை செய்தல் குழந்தை உரிமைகள் தொடர்பான தற்போதைய கொள்கைகள் நிகழ்ச்சிகள் மற்றும் பிற செயல்திட்டங்களைக் குறிப்பிட்ட கால இடைவெளியில் ஆய்வு செய்தல் மற்றும் குழந்தைகள் சிறந்த பலன் அடைவதற்காக அந்தத் திட்டங்களையும் கொள்கைகளையும் திறம்பட நடைமுறைப்படுத்துதல்.
கொள்கையோ அல்லது நடைமுறையோ எந்தவிதத்திலாவது குழந்தைகளை பாதிக்கும் நிலையில் அதுகுறித்து விசாரணை நடத்தி அறிக்கை தாக்கல் செய்தல்.
உத்தேசிக்கப்பட்டுள்ள புதிய சட்டம் குறித்து ஒரு குழந்தையின் உரிமைகள் தொடர்பான கண்ணோட்டத்தின் அடிப்படையில் கருத்து தெரிவித்தல்.
குழந்தைகள் தொடர்பான திட்டங்களில் ஈடுபட்டுள்ள அரசுத் துறைகள் மற்றும் அமைப்புகளின் செயல்பாட்டில் குழந்தைகளின் கருத்துகளுக்கு மிகவும் முக்கியத்துவம் கொடுத்து மதிப்பளித்தல்.
ஆறு உறுப்பினர்கள் கல்வி குழந்தை உடல் நலன் பராமரிப்பு மேம்பாடு சீர்திருத்தப் பள்ளி சிறுவர்களுக்கு நீதி வழங்குதல் புறக்கணிக்கப்பட்ட அல்லது வஞ்சிக்கப்பட்ட குழந்தைகள் அல்லது உடல் குறைபாடு கொண்ட குழந்தைகளின் நலன் காத்தல் குழந்தைத் தொழிலாளர் முறை ஒழிப்பு குழந்தை உளவியல் மற்றும் குழந்தைகள் தொடர்பான சட்டங்கள் ஆகிய துறைகளில் அனுபவமும் திறனும் வாய்ந்த புகழ்பெற்றுள்ள நேர்மையானவர்களாக இவர்கள் இருக்க வேண்டும்.
இந்தியாவில் எந்தப் பகுதியிலுள்ள யாரை வேண்டுமானாலும் ஆணையத்தின் முன் ஆஜர்ப்படுத்த உத்தரவிட்டு அந்த நபர்களிடம் பிரமாணத்தின் அடிப்படையில் விசாரணை நடத்தும் அதிகாரம்.
குழந்தை உரிமை மீறல்கள் குறித்த முக்கியமான விவகாரங்கள் தொடர்பாக யாரிடமிருந்தும் எந்தப் புகார்களும் பெறப்படாத நிலையில் தாமாகவே முன்வந்து ஒரு வழக்காக ஏற்றுக்கொண்டு ஆணையம் விசாரணை நடத்தும்.
மேலும் தங்கள் உரிமைகளை குழந்தைகள் அனுபவிக்கத் தடையாக இருக்கும் விஷயங்கள் குறித்தும் ஆய்வு செய்யும் அதிகாரத்தை ஆணையம் கொண்டுள்ளது.
ஒப்பந்தம் மூலம் ஒப்புக்கொள்ளப்பட்ட விவகாரங்கள் சொத்துரிமைச் சிக்கல்கள் போன்ற சிவில் தகராறு தொடர்பான புகார்களாக இருக்கக் கூடாது.
சட்டப்படி அமைக்கப்பட்டுள்ள எந்த ஒரு ஆணையம் நீதிமன்றம் நடுவர் மன்றம் முன்பு நிலுவையில் உள்ள வழக்குகள் தொடர்பான புகார்களாக இருக்கக் கூடாது.
ரயில்வே பிளாட்பாரத்தில் வசிக்கும் குழந்தைகளின் உரிமைகளைப் பாதுகாப்பது குறித்து வழிகாட்டி நெறிகளை வகுப்பதற்கான பல ஆலோசனைக் கூட்டங்களை பல்வேறு குழந்தைகள் உரிமைப் பாதுகாப்பு ஆர்வலர்கள் மற்றும் தன்னார்வ அமைப்புகளுடன் இணைந்து என்சிபிசிஆர் நடத்தியது.
குழந்தைகளின் போதைப்பொருள் பழக்கம் ரயில்வே போலீஸ் படையினரால் உடல்ரீதியான வன்கொடுமைக்கு ஆளாதல் வசிப்பிடம் இல்லாமை பெற்றோர்களை அடையாளம் காணுதல் மற்றும் மறுவாழ்வுப் பிரச்சினைகள் மருத்துவ வசதி கிடைக்காத நிலை ஹெச்ஐவி மற்றும் எய்ட்ஸ் போன்றவற்றால் பாதிக்கப்படுதல் இவற்றைக் குறித்து என்சிபிசிஆர் உறுப்பினர் சந்தியா பஜாஜ் தலைமையில் விவாதிக்கப்பட்டன.
ஸாத்தி அனுபவ் பிராஜெக்ட் கன்சர்ன் இன்டர்நேஷனல் டெல்லி பிரதர்ஹுட் சொசைட்டி சேதனா சலாம் பாலக் ட்ரஸ்ட் ஆக்சன் எய்ட் ஹ்யூமன் லா நெட்வொர்க் சைல்ட்லைன் இந்தியா ஃபவுன்டேஷன் மற்றும் சைல்ட் ரைட் ஃபோரம் ஆகிய தன்னார்வு அமைப்புகளும் இதில் அடங்கும்.
ரயில்வே பிளாட்பாரங்களில் வசிக்கும் குழந்தைகளின் உரிமைகள் பாதுகாப்பு குறித்து நடக்கவிருக்கும் தேசியப் பயிலரங்கில் இந்த ஆலோசனைகள் பகிர்ந்துகொள்ளப்படும் என்று பஜாஜ் கூறினார்.
ரயில்வே பிளாட்பராக் குழந்தைகளின் உரிமைகளைப் பாதுகாப்பது தங்களுடைய பொறுப்பாக ரயில்வே அதிகாரிகள் ஏற்றுக்கொள்ள வேண்டும்.
ரயில்வே நிலையத்திலிருக்கும் எல்லா பிளாஸ்டிக் குப்பைகளையும் அகற்றும் குப்பைக்காரக் குழந்தைகளின் உரிமைகளும் பாதுகாக்கப்பட வேண்டும்.
ரயில்வே போலீஸ் படையினர் ரயில்வே பிளாட்பாரக் குழந்தைகளைக் காக்கும் தன்னார்வ தொண்டு அமைப்பினருக்கு அடையாள அட்டைகளை வழங்கவேண்டும்.
என்சிபிசிஆர் ரயில்வே போலீஸ் படையினருக்கு இந்தக் குழந்தைகளின் உரிமைகள் குறித்த தகவல்கள் அடங்கிய சுற்றறிக்கைகளை வழங்க வேண்டும்.
வழி தவறிவிட்ட மற்றும் காணாமல் போன பிளாட்பாரக் குழந்தைகளைப் பற்றிப் புகார்களைத் தெரிவிக்க ஒருங்கிணைந்த அதிகார மையம் இருக்க வேண்டும்.
இப்படிப்பட்ட காப்பிடங்கள் சரியாக இயங்குகின்றனவா என்பதையும் ஒருங்கிணைந்த கணக்கு சரிபார்த்தல் மூலம் கணக்கு வழக்குகளையும் அவ்வப்போது கண்காணிப்பதற்கு ஏற்பாடுகள் செய்யப்பட வேண்டும்.
வழி தவறிவிட்ட காணாமல் போன மற்றும் வன்கொடுமைகளுக்கு ஆளான ரயில்வே பிளாட்பாரக் குழந்தைகளுக்கான மறுவாழ்வு மையங்கள் மற்றும் காப்பிடங்களில் பணிபுரியும் தன்னார்வத் தொண்டு அமைப்புகளின் கணக்கு வழக்குகள் சரிபாப்பு நடவடிக்கைகள் மேற்கொள்ள என்சிபிசிஆர் ஒருங்கிணைந்த கணக்கு சரிபார்த்தல் நடவடிக்கை முறையை ஏற்படுத்த வேண்டும்.
நான் யாராக இருந்ததாலும் எங்கு வசித்தாலும் எனது பெற்றோர் என்ன வேலையில் தொழிலில் ஈடுபட்டிருந்தாலும் நான் எந்த மொழி பேசினாலும் நான் எந்த மதத்தைச் சார்ந்திருந்தாலும் நான் சிறுவனாக அல்லது சிறுமியாக இருந்தாலும் நான் எந்தக் கலாசாரத்தைச் சார்ந்திருந்தாலும் எனது உடலில் குறைபாடுகள் இருந்தாலும் நான் ஏழையாகவோ அல்லது செல்வச் செழிப்போடு இருந்தாலும் ஒரு குழந்தைக்கான அனைத்து உரிமைகள் எனக்கு உண்டு.
அடிப்படை ஆரோக்கியம் பேணுதல் மற்றும் பாதுகாக்கப்பட்ட குடிநீர் பெறுவதில் மற்றவர்களுக்கு உதவும் பொறுப்பு அனைவருக்கும் உள்ளது.
எந்தக் குழந்தையும் வேலைக்குச் செல்லும்படி நிர்பந்திக்கப்படாமல் இருப்பதையும் சுதந்தரமான பாதுகாப்பான சூழ்நிலையை அமைத்துத் தருவதை உறுதி செய்வது அனைவரின் கடமையாகும்.
எந்த விதத்திலும் மற்றவர்களின் கைபொம்மையாகக் குழந்தைகள் ஆட்டுவிக்கப்படாமல் இருப்பதை உறுதி செய்யும் பொறுப்பு அனைவருக்கும் உண்டு.
ஆந்திரபிரதேசத்தின் ரங்காரெட்டி மாவட்டத்தில் உள்ள ஸபாத் மண்டலுடைய தலைவராக சின்னசோலிபட் கிராமத்தைச் சேர்ந்த நரசிங்காராவ் இருந்த பொழுது பள்ளிகள் கல்விக்குப் பயன்படாமல் திருமணங்கள் மற்றும் இதர விழாக்களுக்குப் பயன்படுத்தப்படுவதைக் கவனித்தார்.
பள்ளிகளை சுத்தம் செய்து குடி தண்ணீர் மற்றும் சுகாதார வசதிகளை ஏற்படுத்திக் கொடுத்து குழந்தைகளுக்கு கல்வி மற்றும் இதர திறமைகளை வளர்த்துக் கொள்ள ராவ் வழி செய்தார்.
தேசிய குழந்தைகள் உரிமைப் பாதுகாப்பு ஆணையம் மற்றும் பஞ்சாயத்து ராஜ் அமைச்சகம் ஏற்பாடு செய்த பஞ்சாயத்துராஜ் அமைப்புகள் மற்றும் குழந்தைகள் உரிமைகளுக்கான மாநாட்டில் சில ஊராட்சிகளினுடைய சிறந்த செயல்பாடுகள் பற்றி கருத்துப் பரிமாற்றம் செய்யப்பட்டது.
குழந்தைகள் உரிமைகள் பாதுகாக்கப்படுதல் மற்றும் கண்காணித்தலில் பஞ்சாயத்துகளின் முக்கிய பங்கு பற்றியும் எடுத்துரைக்கப்பட்டது.
பல மக்கள் அன்றாடம் இரண்டு வேளை உணவுக்குக் கஷ்டப்படும் போது அவர்களுக்கு தரமான கல்வி கொடுப்பதும் மிகவும் கடினமாக உள்ளது என்றும் கூறினார்.
பஞ்சாயத்துராஜ் மத்திய அமைச்சரான மணிசங்கர் ஐயர் மாநாட்டின் துவக்க உரையில் குழந்தைகள் உரிமைகளுக்கு தகுந்த அமைப்பை ஏற்படுத்துவதற்கு பஞ்சாயத்துகளுக்கு அரசு தற்போது அதிகாரம் அளித்துள்ளது என்று தெரிவித்தார்.
மேலும் பஞ்சாயத்துராஜ் அமைப்புகள் மற்றும் தேர்ந்தெடுக்கப்பட்ட அமைப்புகள் குழந்தைகள் உரிமைகளை அமல்படுத்துவதற்கு ஏற்ற செயல்பாடுகள் நிதி மற்றும் அதை நடைமுறைப்படுத்தும் செயல்வீரர்களைக் கண்டறிய மத்திய மாநில அரசுகள் வழி செய்ய வேண்டும் என்றும் அவர் கூறினார்.
பஞ்சாயத்து அமைப்புகளில் குழந்தைகள் உரிமைகளை அமல்படுத்துவதற்கு தேசிய குழந்தைகள் உரிமை பாதுகாப்பு ஆணையத்தால் மேற்கொள்ளப்பட்ட நடவடிக்கைளை பிரதமர் மன்மோகன்சிங் பாராட்டினார்.
பஞ்சாயத்துகள் குழந்தைகள் உரிமைகளின் பாதுகாவலனாக இருக்க முடியும் என்று கருதி ஸபாத் மண்டல் கிராம பஞ்சாயத்து சுகாதாரக் குழு ஒன்றை அமைத்தது.
அந்தக்குழு அங்கன்வாடி குழந்தைகளின் ஊட்டச்சத்து நிலைமை துணைச் செவிலியர்களின் செயல்பாடுகள் தடுப்பு மருந்தீடு நிர்வாகம் மற்றும் வைட்டமின் இணை வகைகள் இதனுடன் தொடர்பான இதர நடவடிக்கைகளையும் மேற்பார்வையிடுகிறது.
குழந்தைகள் உரிமைகள் பற்றிய செயல்பாடுகள் பஞ்சாயத்துகளின் முக்கிய செயல்பாடுகளில் ஒன்றாக மாறியுள்ளது என்று ராவ் பெருமையாக கூறினார்.
தற்போது இந்த வழக்குக ளை ஐக்கிய நாடுகள் அமைப்பின் போதை மற்றும் குற்றவியலினுடைய ஆள் கடத்தல் எதிர்ப்பு பிரிவு புலனாய்வு செய்து வருகிறத.
குழந்தைகள் உரிமை பிரச்சனைகளில் பஞ்சாயத்துராஜ் அமைப்புகளுக்கு உதவுவதற்கு பெங்களூர்குழந்தைகள்உரிமை அறக்கட்டளை ஊரக முன்னேற்றம் மற்றும் பஞ்சாயத்து ராஜ் துறையுடன் இணைந்து சிறப்பு கிராம சபைகளை அமைத்துள்ளது.
கர்நாடகா பஞ்சாயத்து சட்டத்தின்படி உள்ள பஞ்சாயத்து ராஜ் அமைப்புகள் கிராமப் பஞ்சாயத்தை முன்னேற்றுவது மட்டுமல்லாமல் ஊட்டச்சத்து குறைபாடு மற்றும் அனைத்து குழந்தைகள் பிரச்சனைகளுக்கும் பொறுப்பு ஏற்றுக் கொள்வதாக அறக்கட்டளையின் வாசுதேவ் சர்மா கூறுகிறார்.
குழந்தைகள் பிறப்பு பதிவு திருமண வயது பள்ளி செல்லும் குழந்தைகள் கல்வியை தொடர முடியாமல் போகும் குழந்தைகளின் விபரங்கள் தடுப்பு மருந்தீடு சுகாதார ஆய்வறிக்கை அட்டைகள் போன்ற குழந்தைகளின் புள்ளி விபரங்களைச் சேகரித்து ஆய்வு செய்வதின் முக்கியத்துவத்தைப் பற்றிய விழிப்புணர்வு தேர்ந்தெடுக்கப்பட்ட உறுப்பினர்களுக்கு குழந்தைகள் உரிமைகள் பற்றிய பயிற்சியில் தரப்படுகிறது.
குழந்தைகளின் பள்ளி வருகையை கண்காணிப்பது பள்ளி கட்டமைப்பிற்கான கோரிக்கைகள் தேசிய ஊரக வேலை வாய்ப்பு உத்திரவாத திட்டத்தில் குழந்தைகளை தொழிலாளிகளாக மாற்றாமல் இருப்பது பள்ளி மதிய உணவு திட்டம் மற்றும் அங்கன்வாடி மையங்களின் மூலமாக ஊட்டச்சத்து தேவையை பூர்த்தி செய்வது போன்றவற்றில் பஞ்சாயத்துகள் முக்கிய பங்கு வகிக்கிறன.
மத்திய பிரதேசத்தின் திக்கம்கார்க் தொகுதியில் உள்ள ஹிரா நகரின் தலைவர் மின்தரம் யாதவ் மாநாட்டில் குழந்தைகளைப் பாதுகாப்பது பற்றிய உறுதிமொழியை பஞ்சாயத்து தலைவர் என்ற முறையில் நான் எடுத்துக் கொள்கிறேன்.
தேசியகுழந்தைகள் உரிமைப் பாதுகாப்பு ஆணைய அவைத் தலைவர் சாந்தா சின்ஹா ஊரக முன்னேற்றத் துறை அமைச்சரான ரகுவன்ஸ் பிரசாத்துக்கு எழுதிய கடிதத்தில் இடமாற்றத்தால் வளர்ச்சித் திட்டங்கள் பேரழிவுகள் மற்றும் முரண்பாடுகளால் எவ்வாறு குழந்தைகளின் நிலைமை மாறியுள்ளது என்பது பற்றி கருத்துத் தெரிவித்துள்ளார்.
பல மறுவாழ்வு திட்டங்கள் குழந்தைகளின் உரிமைகளை கவனத்தில் எடுத்துக் கொள்ளாததையே இது காட்டுகிறது என்றும் அந்தக் கடிதத்தில் குறிப்பிட்டுள்ளார்.
குழந்தைகள் உணவு சுகாதார வசதிகள் கிடைக்கப் பெறாமல் பட்டினியுடன் ஊட்டச்சத்து இல்லாமல் இருக்கின்றனர் புதிய பள்ளிகளுக்கான மாற்று ஏற்பாடுகள் அவர்கள் பகுதியில் எதுவும் செய்யாததால் குழந்தைகள் கட்டாயமாக பள்ளி அமைப்பிலிருந்து வெளியேற்றப்படுகின்றனர் குழந்தைகள் தங்கள் அடையாளத்தை காண்பிப்பதில் பிரச்சனை பள்ளியில் சேர்ப்பதற்கான செயல் முறைகள் மாற்றுச் சான்றிதழ் பெறுவதில் பிரச்சனை முக்கியமாக அருகில் உள்ள மாநிலங்களுக்கு இடம் பெயரும் குடும்பத்தில் உள்ளகுழந்தைகள் இத்தகைய பிரச்சனைகளை எதிர்கொள்கிறார்கள்.
மறுவாழ்வுக்கான பாராளுமன்றக் குழுவிற்கு தேசிய குழந்தைகள் உரிமைப் பாதுகாப்பு ஆணையம் குழந்தைகள் உரிமைகளின் முக்கியத்துவத்தை வழங்க விரும்புகிறது.
மறுவாழ்வுக்கான தேசியக் கொள்கை முகப்புரையில் குடும்பங்கள் இடம்பெயர்வதால் குழந்தைகளின் ஊட்டச்சத்து கல்வி உடல்நலம் மற்றும் இதர வசதிகளில் அவர்களின் உரிமைகள் மீறப்பட்டுள்ளது என்று கூறப்பட்டுள்ளது.
இந்த கொள்கையின் படி தாழ்த்தப்பட்ட மற்றும் பழங்குடி வகுப்பைச் சேர்ந்த குழந்தைகள் அனைவருக்கும் சிறப்பு கவனம் மற்றும் தொடர்ந்த கல்வி அளிப்பதற்கு உத்திரவாதமளிக்க வேண்டும்.
ஆசிரம பள்ளிகளின் செயல்பாடுகள் விடுதிகள் ஒருங்கிணைந்த சிறார் வளர்ச்சி சேவை மையங்கள் அமைப்பது படிப்பு உதவித் தொகை பெறுவது மற்றும் சிறார்களின் இதர உரிமைகளும் ஆணையாக்கப்பட வேண்டும்.
பெண் மற்றும் குழந்தைகளின் துறையையும் சமூக நீதி தொழிலாளர் மற்றும் மனிதவள மேம்பாடு துறையையும் தேசிய மறுவாழ்வுக் கொள்கை கண்காணிப்பில் சேர்த்துக் கொள்ள இந்த ஆணையம் கோரிக்கை விடுத்துள்ளது.
கல்வி ஊட்டச்சத்து உடல்நல நிலைகளை கவனத்தில் கொண்டு ஒவ்வொரு பாதிக்கப்பட்ட குடும்பங்களிலிருந்து வரும் சிறார்கள் பட்டியலை ஆய்வின் மூலம் தயார் செய்ய வேண்டும்.
முக்கியமாக சிறார்கள் கல்வி பதிவேடுகளில் எந்த வித தடையுமின்றி கல்வி கற்கிறார்களா என்பதையும் இந்த ஆய்வில் உறுதிப்படுத்த வேண்டும்.
பள்ளிகள் விடுதிகள் ஒருங்கிணைந்த சிறார் வளர்ச்சி திட்ட மையங்கள் அமைப்பதற்கான ஏற்பாடுகள் பள்ளிகளை இணைத்தல் மற்றும் தேவையான வசதிகளை ஏற்படுத்திக் கொடுத்தல் போன்ற பல செயல்களை நடைமுறைப்படுத்துவது மறு குடியேற்ற திட்ட நிர்வாகியின் பொறுப்பாகும்.
இடமாற்றம் மற்றும் மறு குடியேற்றத்தினுடைய காலத்தின் போது சிறார்களுக்கு உடல்நலம் ஊட்டச்சத்து கல்வி எந்த விதத்திலும் பாதிக்கப்படாதவாறு இருக்க வேண்டும்.
சிறார் உரிமைகள் மீறப்படுவதையும் அதற்கான நடவடிக்கைகள் எடுப்பது பற்றியும் தேசிய குழந்தைகள் உரிமை பாதுகாப்பு ஆணையத்திற்கு அவ்வப்போது அறிவிக்க வேண்டும்.
அதோடு இச்சட்டத்தின் திட்ட செயல்பாடுகள் முறையாக செயல்படுத்தப்படுகின்றனவா என நடமாடும் தொழிலாளர் நீதிமன்றங்கள் மூலம் கவனிக்கப்பட வேண்டும்.
மேலும் விரிவாகக் கூற வேண்டுமானால் இளையோர் நீதிச் சட்டம் குழந்தைத் தொழிலாளர் முறையில் சேர்க்கப்படாத இளைஞர்களுக்கும் பாதுகாப்பளிக்கிறது.
முன்பணம் கொடுத்ததற்கான சான்று ஏதுமின்றி ஒரு நிறுவனதாரர் ஒரு தொழிலாளியை கடுமையாக நடத்துவதாக வேலை வாங்குவதாகத் தெரிந்தால் அந்நபர் மீது நடவடிக்கை எடுக்க இச்சட்டம் அனுமதி அளிக்கிறது.
குற்றத்தைத் தூண்டுவோர் என்ற அடிப்படையில் குற்ற வழக்கு பதிவு செய்து தரகர்கள் மூலம் குழந்தைத் தொழிலாளர்களை அமர்த்துபவர்கள் தண்டிக்கப் படவேண்டும்.
சிறார்களைக் குழுவாகவோ அல்லது தனியாகவோ தனியார் அரசு மற்றும் அரசு உதவிபெறும் எந்த ஒரு நிறுவனத்திலும் வேலைக்கு அமர்த்துதல் கூடாது.
மேலும் அவர்கள் அதிக நேரம் வேலை செய்பவர்கள் என்பதாலேயே நிறுவனங்களின் சிறு தொழில்களில் சிறார்கள் வேலைக்கு அமர்த்தப்படுகிறார்கள்.
இந்த நிறுவனங்களும் தனியார் அரசுத்துறைகள் அரசு நிதி பெறும் நிறுவனங்கள் அனைத்தும் சேர்ந்து சிறார்களை வேலைக்கு அமர்த்துவதில்லை என்ற ஒரு பொதுவான கொள்கையைப் பின்பற்ற வேண்டும்.
இதற்கு தேசிய குழந்தைகள்உரிமைகள் பாதுகாப்பு ஆணையத்தின் பரிந்துரையின் படி மாவட்ட ஆட்சியர்கள் திட்டமிட்டு உரிய நடவடிக்கைகள் எடுக்க வேண்டும்.
தேசிய குழந்தைகள்உரிமைகள் பாதுகாப்பு ஆணையம் தொலைக்காட்சி நிகழ்ச்சிகள் மற்றும் விளம்பரங்களில் பங்குபெறும் சிறார்களுக்காக ஒரு அமைப்பை உருவாக்கியுள்ளது.
இக்குழுவில் முன்னாள் குழந்தை நட்சத்திரமான சச்சின் பில்கன்கர் அத்மன் பிரகலாத் கக்கர் மற்றும் செய்தித்தாள் மின்னனு ஊடகப் பிரதிநிதிகள் பலரும் உள்ளனர்.
இந்த உறுப்பினர்கள் குழந்தைத் தொழிலாளர்களின் அவலநிலை குறித்தும் சிறார் உரிமைகள் பற்றியும் உண்மை நிகழ்ச்சிகள் விளம்பரங்கள் மூலம் விவாதிக்கின்றனர்.
சந்தியா பஜாஜ் இவ்வாறு தொலைக்காட்சி நிகழ்ச்சிகளில் பங்கேற்கும் சிறுவர்களுக்கு நல்ல ஒரு சூழலை உருவாக்கித் தர சில வழிமுறைகளைக் கூறியுள்ளார்.
குழந்தைகள் நாளொன்றுக்கு குறிப்பிட்ட சில மணி நேரம் மற்றும் ஆண்டிற்கு மொத்தம் சில மணி நேரம் என சிறார் பங்கு பெறும் நிகழ்ச்சிகள் வரையறுக்கப்பட வேண்டும்.
மேலும் இச்சிறார் மற்றும் அவர் குடும்பத்தினரின் குறைகளை நிவர்த்தி செய்வதற்கென ஓர் அமைப்பு ஏற்படுத்தத் தீர்மானிக்கப்பட்டது.
தொலைக்காட்சி அலைவரிசை மற்றும் உற்பத்தி இடங்களில் சிறார்கள் கொடுமைப்படுத்தப்பட்டால் எடுக்கப்படும் நடவடிக்கைகள் சிறார் உரிமைகளைப் பாதுகாப்பதில் பெற்றோர் நிகழ்ச்சித் தொகுப்பாளர்களின் பங்கு பற்றிய வரையறை சிறார்களுக்கு வழங்கும் ஊதியம் பற்றிய பரிந்துரை அதாவது அவர்களின் கல்வி பத்திரம் சான்றிதழ் வழியாக ஊதியம் வழங்கலாம் எனப் பல வழிமுறைகளைக் கொண்டு ஒரு புதிய முறையை உருவாக்கலாம்.
தற்போது நம் நாட்டிலுள்ள குழந்தைகள் காப்பகங்களில் பல குழந்தைகளுக்கான பாதுகாப்பு மற்றும் அக்கறை காட்டுவதில் அடிப்படை தரநிலையை சந்திப்பதில் பெரும் சவால்களை சந்திக்கின்றன.
எனினும் உரிய முறையில் செயல்பட்டால் குழந்தைகள் மற்றும் இந்த இல்லங்களின் பணியாளர்களின் வாழ்க்கையில் மாற்றத்தை உண்டு பண்ணமுடியும் என்பது ஜார்கண்ட் மாநிலம் ராஞ்சி அருகில் உள்ள ஹதியாவில் நிரூபிக்கப்பட்டுள்ளது.
பெண்களுக்கான தங்கும் விடுதியாக இருந்த ஒரு இல்லம் காணாமல் போன குழந்தைகள் மனதளவில் மற்றும் உடலளவில் வன்முறையால் பாதிக்கப்பட்ட இளம் பெண்கள் சட்டத்தோடு முரண்பட்டு பழிசுமத்தப்பட்ட பெண்கள் மற்றும் காதலித்த ஆடவர்களோடு சென்று பாதிக்கப்பட்ட சட்டப்படி வயதுக்கு வராத இளம் பெண்கள் ஆகியோரை கொண்டு சேர்க்கும் இடமாக மாறிப் போயிருந்தது.
எனினும் தன்னார்வத் தொண்டர்களின் முயற்சிகள் மற்றும் நீதித்துறையின் தலையீட்டினால் ஆறு மாத காலத்தில் அவர்களுடைய வாழ்க்கை பெரிதும் மேம்பட்டுள்ளது.
கல்வி மற்றும் தொழிற்கல்விக்கான முயற்சிகள் மற்றும் குழந்தைகளை அவர்களுடைய குடும்பத்தில் சேர்ப்பதற்கான எந்த முயற்சிகளும் எடுக்கப்படவில்லை.
சிறுவர்கள் நீதி சட்டம் மற்றும் விதிகளைப் பற்றிய விழிப்புணர்வு மற்றும் குழந்தைகள் மீது அக்கறை செலுத்துவதற்கான திட்டங்கள் எதுவும் பணியாளர்களுக்கு இல்லை.
பணியாளர்களுக்கு ஊதியமும் உரிய நேரத்திற்குள் கொடுக்கப்படவில்லை மற்றும் குறைந்தளவு சம்பளத்துடன மிகவும் குறைவான அடிப்படைப் பணிகள் மட்டுமே மேற்கொள்ளப்பட்டு வந்துள்ளன.
இந்த நிலைமைகள் ஜார்கண்ட் உயர்நீதி மன்றத்தின் கவனத்திற்கு கொண்டுவரப்பட்டது மற்றும் விதிகளை செயல்படுத்தும் முறைகள் பற்றிய கருத்தரங்கத்திற்கும் ஏற்பாடு செய்யப்பட்டது.
நீதித்துறையின் உதவியுடன் ஜார்கண்ட் மாநிலத்திலுள்ள காப்பகங்களின் நிலைமைகளை எவ்வாறு மேம்படுத்துவது என்பது பற்றிய கூட்டங்கள் நடத்தப்பட்டன.
ராஞ்சி நம்க்குமிலுள்ள பெண்களுக்கான தங்கும் விடுதி புதுப்பிக்கப்பட்ட பிறகு ஹதியா காப்பகத்திலிருந்த குழந்தைகள் அங்கு மாற்றப்பட்டனர்.
அதிகாரிகள் மாவட்ட நீதித்துறை மற்றும் உயர்நீதிமன்றம் ஆகியவற்றின் துணையுடன் பல குழந்தைகளை அவர்களின் பெற்றோர்களிடம் சேர்க்கப்பட்டனர்.
முறையான படிப்பு தொடங்கப்பட்டு மற்றும் நடைபெற்று வருகின்ற பள்ளிகளில் சேர்ப்பதற்கு முன்னர் இணைப்பு பாடத் தொகுதிகளுக்குள் குழந்தைகள் சேர்க்கப்பட்டார்கள்.
சட்டத்தோடு முரண்பட்ட குழந்தைகளுக்கான விசாரணை முறைகளை மாற்றியமைக்கவும் சட்ட சேவைகள் அளிப்பதிலும் ஜார்கண்ட் சட்ட சேவைகள் ஆணையம் மிகவும் உறுதுணையாக இருக்கிறது.
குழந்தைகளின் உரிமைகளை காப்பதற்காக அதிகாரிகளும் நீதித்துறையும் உள்ளூர் சமூகங்கங்களுடன் எவ்வாறு இணைந்து செயல்படலாம் என்பதற்கு இந்த ஹதியா கதை ஒரு எடுத்துக்காட்டாக விளங்குகிறது.
குழந்தைகளை ஒழுங்குபடுத்துவதற்கு விரல் மூட்டுகளில் வலிக்கும்படி தொடர்ந்து அடித்தல் பள்ளி மைதானத்தில் ஓடவிடுதல் நீண்ட நேரம் நிற்க அல்லது முட்டியிட வைத்தல் பிரம்பால் அடித்தல் கிள்ளுதல் மற்றும் கன்னத்தில் அறைதல் போன்றவையே உகந்த முறைகள் என்று எண்ணி ஆசிரியர்கள் செயல்பட்டுக்கொண்டுள்ளனர்.
இது ஒவ்வொரு குழந்தையும் சுதந்திரமான பயமற்ற தன்மானத்தைப் பாதிக்காத முறையில் கல்வி கற்க ஏற்ற சூழலை மாநில அரசுகள் உருவாக்க வழிகாட்டுகிறது.
ஆந்திராவில் ஒரு பள்ளியில் ஆசிரியர் ஒருவர் தலைமை ஆசிரியர் அனுமதியுடன் மாணவருக்கு எலெக்ட்ரிக் ஷாக் அளித்ததாக புகார்கள் எழுந்தன.
இத்தகைய செயல்பாடுகள் ஆங்காங்கே பரவலாக நடைபெறுகின்றன என்றும் இவை வன்முறை கலாச்சாரத்தை வெளிக்கொணருகின்ற அறிகுறிகளே என்றும் ஆணையம் எண்ணுகிறது.
குழந்தைகளுக்கு வழங்கப்படும் உடல் ரீதியான கடும் தண்டனைகளைத் தடுக்க தேவையான வழிமுறைகளை விளக்கக்கூடிய சுற்றறிக்கையை அனைத்து மாநில தலைமை செயலருக்கும் அனுப்பியது.
இத்தகைய தண்டனைகளை சிறிய விசயம்செயல் என்று எண்ணி பொறுத்துக்கொள்ளவோ மன்னிக்கவோ முடியாது.ஏனென்றால் இச்செயல்பாடுகள் ஒட்டுமொத்த அத்துமீறலுக்கு வழிவகுத்துவிடும்.
சில சமயங்களில் குழந்தைகள் தங்களுடைய வெறுப்புணர்வை அவர்களின் நடவடிக்கைகளில் வெளிப்படுத்தினாலும் அவை கண்டுகொள்ளப்படாத காரணத்தால் அவர்கள் மீது தொடர்ந்து தண்டனைகள் திணிக்கப்படுகின்றன.
எனவே அனைத்து பள்ளிகளிலும் புகார் பெட்டிகள் வைப்பதற்கு அதிக முக்கியத்துவம் கொடுத்து ஆணையம் பரிந்துரைத்தது.. விரல் மூட்டுகளில் வலிக்கும்படி தொடர்ந்து அடித்தல் பள்ளி மைதானத்தில் ஓடவிடுதல் நீண்ட நேரம் நிற்க அல்லது முட்டியிட வைத்தல் நாற்காலி அமைப்பைப் போன்று வெகுநேரம் நிற்கவைத்தல் பிரம்பால் அடித்தல் கிள்ளுதல் மற்றும் கன்னத்தில் அறைதல் போன்றவற்றையெல்லாம் உடல் ரீதியான கொடுந்தண்டனைகளாக ஆணையம் வரையறுத்துள்ளது.
சிறுவர்களைச் சட்டையைக் கழற்றி நிற்க வைத்தல் முதலிய பாலியல் வன்கொடுமைகளுக்கு ஆட்படுத்துவது உள்ளிட்ட இதர செயல்களினால் மாணவர்கள் இழிவு உடல் மற்றும் மனம் பாதிக்கும்படியான வலிகள்அவமானம்கேலி போன்றவற்றுக்கு உள்ளாகின்றனர்.
இத்தகைய தண்டனைகள் மாணவ மாணவிகளுக்கு வழங்கப்படாமல் இருக்க கல்வித்துறை கீழ்க்கண்ட நடவடிக்கைகளை மேற்கொள்ள வேண்டும்.
அடித்து துன்புறுத்துவதை தட்டிக்கேட்பதற்கும் அதை அதிகாரிகளின் கவனத்துக்கு கொண்டு செல்வதற்கும் அனைத்து குழந்தைகளுக்கும் உரிமை உண்டு என்பதை கண்காட்சிகள் மற்றும் விளம்பரங்கள் மூலமாக மாணவர்களுக்கு எடுத்துச் சொல்ல வேண்டும்.
அனைத்துப் பள்ளிக்கூடங்கள் விடுதிகள் காப்பகங்கள்சிறுவர் சீர்திருத்தப்பள்ளிகள் மற்றும் பொது நிறுவனங்களில் குழந்தைகள் தங்களது குறைகளை எடுத்துச் சொல்வதற்கு ஒரு பொதுமன்ற அமைப்பு இருக்க வேண்டும்.
பெற்றோர்ஆசிரியர் கழகம் பள்ளி கல்விக்குழு கிராம கல்விக்குழு ஆகிய அமைப்புகள் மாதாந்திர கூட்டங்களை நடத்தி புகார்களை விரைந்து விசாரித்து நடவடிக்கை எடுக்க வேண்டும்.
இது போன்ற புகார்களின் மீது காலம் கடத்தாமல் உடனடியாக விசாரணை நடத்தி தீர்வு காண பெற்றோர்ஆசிரியர் கழகங்கள் நடவடிக்கை எடுப்பதற்கு ஊக்கம் அளிக்கப்பட வேண்டும்.
மாநில மாவட்ட பஞ்சாயத்து அளவில் செயல்படும் கல்வித்துறை குழுக்கள் இதுபோன்ற புகார்களை உடனடியாக விசாரித்து நடவடிக்கைகளைக் கண்காணிக்க உரிய ஏற்பாடுகளை செய்ய வேண்டும்.
கல்வி நிறுவனங்களைப் பாதுகாப்பதை விடுத்து அவை சார்ந்த குழந்தைகளைப் பாதுகாப்பதில் அதிக கவனமும் முக்கியத்துவமும் கொடுக்க வேண்டும் என நிறைய பரிந்துரைகள் அளிக்கப்பட்டுள்ளன.
குழந்தைகள் அவர்களின் உரிமைகளை எவ்வித பயமும் இல்லாமல் அனுபவிக்க ஆசிரியர்கள் பெற்றோர்கள் பள்ளி நிர்வாகிகள் ஆகியோரின் ஒத்துழைப்பு மிகவும் அவசியம்.
ஒவ்வொரு நிறுவனமும் பள்ளிவிடுதிகுழந்தைகள் காப்பகம் அதில் பயிலும்தங்கும் குழந்தைகளின் நலமான வாழ்வுக்கு பொறுப்பேற்க வேண்டும்.
அதைப்போலவே கல்வி நிறுவனத்தில் ஏற்படும் விபத்துஉடல்நிலை பாதிப்புதாக்குதல்இறப்பு போன்றவற்றுக்கும் நிறுவனமே பொறுப்பு ஏற்க வேண்டும்.
நிறுவன வளாகத்தில் குழந்தைகளுக்கு இறப்புவிபத்து ஏற்பட்டால் அதற்குரிய இழப்பீட்டுத் தொகை மற்றும் மருத்துவமனை செலவுகளையும் நிறுவன நிர்வாகமே ஏற்க வேண்டும்.
குழந்தைகளுக்கு எதிராக நடைபெறும் வன்முறைஅசம்பாவிதங்களுக்கு சம்பந்தப்பட்ட கல்வித்துறைவாரியமும் தனிப்பட்ட முறையில் விசாரணை செய்ய வேண்டும்.
குழந்தைகளுக்கு நிகழும் பாலியல் வன்கொடுமைகள் குறித்து பெற்றோர்கள் கொடுத்த வழக்கை திரும்பப் பெற்றுக்கொண்டாலும் வாபஸ் அரசாங்கம் தொடர்ந்து விசாரணை செய்து ஆய்ந்து நடவடிக்கை எடுக்க வேண்டும்.
குழந்தைகள் சாதி மத பாகுபாட்டால் தனக்கு பிரச்சனை ஏற்பட்டதாகத் தகவல் தெரிவித்தால் சட்டத்தின் கீழ் வழக்கு பதிவு செய்ய வேண்டும்.
உடல் ரீதியான தண்டனைகளுக்கு மாணவ மாணவிகள் உள்ளாக்கப்பட்டால் கல்வித்துறைவாரியம் அது குறித்து ஆய்ந்து நடவடிக்கைகளை மேற்கொள்ள வேண்டும்.
குழந்தைகளின் நலம் பாதுகாக்கப்பட ஒவ்வொரு மாவட்டத்தில் உள்ள குழந்தைகள் நலவாரிய குழுக்களும் ஆதரிக்கப்பட்டு திறம்படுத்தப்பட வேண்டும்.
குழந்தைகள் மரணம்தற்கொலை தற்கொலை முயற்சிமருத்துவமனை சேர்க்கை சம்பந்தப்பட்ட விசயங்களாக இருப்பின் நிறுவனத்தில் நிகழும் ஒவ்வொரு தற்கொலை வழக்குகளும் நிர்வாகத்தினால் ஏற்பட்டதாகவே உடந்தையாக இருத்தல் கருதப்படும்.
சட்டத்தின் கீழ் பதிவு செய்யப்படும் பிற தற்கொலைமுயற்சி வழக்குகளைப்போல குழந்தைகளின் தற்கொலை முயற்சிகளைக் குற்றம் என்று பதிவு செய்ய முடியாது.
தற்கொலைபாலியல் தொல்லைகள்மருத்துவமனை சேர்க்கை சம்பந்தப்பட்ட பிரச்சனைகளுக்கு ஆசிரியர்ஆசிரியர்களின் செயல்பாடுகள் காரணமாக இருப்பின் அவர்களை விசாரணை முடியும் வரை இடைநீக்கம் செய்தல் வேண்டும்.
மர்மமான அல்லது சந்தேகத்திற்கு இடமளிக்கும் முறையில் குழந்தை மருத்துவமனையில் விபத்துஉடல்நிலை பாதிப்பு போன்றவற்றுக்காக சேர்க்கப்பட்டிருந்தால் மருத்துவமனை நிர்வாகம் அது குறித்து மருத்துவசட்ட வழக்கைப் பதிவு செய்ய வேண்டும்.
விடுதியில் உள்ள குழந்தைக்கு உடல்நிலை பாதிக்கும் ஒவ்வொரு சமயத்திலும் என்னென்ன செய்யப்பட்டன என்ற விபரங்களை அறிந்து கொள்ள கல்வித்துறை வழி முறைகளை நடைமுறைப்படுத்த வேண்டும்.
அதாவது குழந்தையை மருத்துவமனைக்கு எடுத்துச் சென்ற முறை செலவு விபரம் உட்பட பெற்றோர்கள் பள்ளிக்குச் சென்று குழந்தையை அழைத்துக்கொண்டு வீடு திரும்புவதற்கான செலவுகளுக்கு பொருளாதார உதவி முதலியன.
தனியார் குழந்தைகள் காப்பகம்கல்வி நிறுவனங்களுக்கு உரிமம்லைசென்ஸ் வழங்கப்படும் முறைகள் அவைகளுக்கான விதிமுறைகள் கண்காணிப்பு வழிமுறைகள் குறித்து ஆராய ஒரு குழுவை அரசு நியமிக்க வேண்டும்.
நம் இந்திய நாட்டிலுள்ள பள்ளிக் கல்வி முறைகளுக்கு ஏற்றவாறு ஆசிரியர் கல்விக்கான திட்டங்களை தேசிய ஆசிரியர் கல்விக்குழுமம் நிர்ணயம் செய்து வருகின்றது.
பள்ளிகளில் மழலையர் கல்வி தொடக்கக் கல்வி உயர்தொடக்கக் கல்வி உயர்நிலைக் கல்வி மற்றும் மேல்நிலைக் கல்வி என்ற நிலைகள் உள்ளன.
கல்வியின் ஒரு முக்கிய அங்கமாகத் திகழும் ஆசிரியர் தன் தொழில் அறத்தை உருவாக்கிக் கொள்வதற்கு நம் நாட்டில் உள்ள ஆசிரியர் கல்வித் திட்டங்களை பற்றி இங்கு அறிந்து கொள்வோம்.
ஒர் ஆசிரியர் தனது பொறுப்புகளையும் கடமைகளையும் மிகச் சிறப்பாக நிறைவேற்றத் தேவையான மனப்பான்மை பண்புநலன்கள் அறிவு திறன்கள் ஆற்றல் ஆகியவற்றைப் பெற வழிவகுப்பதே ஆசிரியர் கல்வி ஆகும்.
ஆசிரியர் கல்வி என்பது ஆசிரியரின் மனப்பான்மைகள் பழக்க வழக்கங்கள் நுட்பதிட்பங்கள் ஆளுமைப் பண்புகள் கண்ணியம் போன்றவற்றை வடிவமைக்கும் இயல்பான அணுகுமுறைகள் ஆகும்.
ஆசிரியர்கல்வி என்பது மழலையர்பள்ளிகள் தொடக்கப்பள்ளிகள் நடுநிலைப்பள்ளிகள் உயர்நிலை மற்றும் மேல்நிலைப் பள்ளிகளில் கற்பிப்பதற்குத் தேவையான திறன்களைப் பெற்றவர்களாக மனிதர்களை உருவாக்கும் கல்வி நிகழ்ச்சிகள் ஆய்வுகள் அல்லது பயிற்சிகள் எனலாம்.
நமது பள்ளிக் கல்வி அமைப்பில் மழலையர் பள்ளி தொடக்கப் பள்ளி உயர்நிலைப் பள்ளி மேல்நிலைப்பள்ளி என்ற நிலைகள் காணப்படுகின்றன.
இதன் ஒர் அங்கமாகப் பின் வரும் ஆசிரியர் கல்விப் படிப்புகள் நம் நாட்டில் பல்வேறு கல்வி நிறுவனங்களின் மூலம் வழங்கப்பட்டு வருகின்றன.
இச்சான்றிதழ் பெற்ற ஆசிரியர்கள் நம் நாட்டில் செயல்பட்டு வரும் கிண்டர்கார்டன் பள்ளிகள் மாண்டிசோரிமுறைப் பள்ளிகள் மெட்ரிகுலேசன் திட்டத்தின் கீழுள்ள நர்சரி பள்ளிகள் ஒருங்கிணைந்த குழந்தைகள் மேட்பாட்டுத் திட்டத்தின் கீழ் செயல்படும் அங்கன்வாடிப் பள்ளிகள் மழலையர் கல்வி மையங்கள் தன்னார்வத் தொண்டு நிறுவனங்கள் நடத்தும் அங்கன்வாடி மையங்கள் ஆகியவற்றில் ஆசிரியர்களாக நியமனம் செய்யத் தகுதி வாய்ந்தவர்கள் ஆவர்.